Igot-igot

Sa mga tawo, an igot-igot o labot kan lubot iyo an panluwas na bukasan kan rektum (sa Ingles, anus), na yaon sa laog kan intergluteal cleft asin isinuway sa henitalya kan perineum. An duwang sphincters kinokontrol an pagluwas nin mga udo sa hawak durante nin sarong akto nin pakisuway, na iyo an pangenot na pagpunsionar kan anus. Ini an panlaog na anal sphincter asin an panluwas na anal sphincter, na iyo an mga kalamnan na normalmente minamantener an konstriksyon kan labot asin kun saen nagre-relaks bilang rekisitos sa normal na pisyolohikal na pagpunsionar. An panlaog na sphincter bakong boluntaryo asin an panluwas boluntad. Manonompongan ini sa likod kan perineum na yaon sa likod kan vagina o scrotum.

Sa sarong kabtang huli sa pagkabalad kaiyan sa udo, an nagkapirang medikal na kamugtakan posibleng makaapektar sa anus na arog baga kan hemorhoids. An anus an lugar nin potensyal na mga impeksyon asin iba pang kamugtakan, kaiba an kanser (hilingon an Anal cancer).

Huli sa pagdurog na panlubot, an anus pwedeng magkaigwa nin kabtang sa sekswalidad. Manlaenlaen an ugale sa pagdurog na panlubot, asin ilegal iyan sa nagkapirang nasyon. An anus parati pigkokonsiderar na taboo na kabtang kan hawak, asin bisto ini kan dakul na parating bulgar na rapsak na mga termino. An nagkapirang impeksyon na ikinaoolakit sa paagi kan pagdodorog kaiba an HIV/AIDS asin anal na mga kulugo pwedeng palakopon sa paagi kan pagdurog na panlubot.

Toltolan